|  |  |
| --- | --- |
| Naziv obuke | d) STRATEŠKO PLANIRANJE U KONTEKSTU PROGRAMIRANJA PRETPRISTUPNE POMOĆI EUROPSKE UNIJE |
| Sadržaj obuke | 1. **IPA III koncept financiranja**
* IPA-e III ciljevi
* Pretpostavke za dobijanje sredstava - usklađenost između postignutnutih rezultata i podjele sredstava državama korisnicama pomoći
* Tematski prozori
1. **Tematski prioriteti**
* Tematski prioriteti i veza s IPA III tematskim prozorima
* Tematski prioriteti i veza sa razvojnim potrebama države korisnice pomoći
* Način planiranja i programiranje pomoći u okviru tematskih prozora
1. **Strateško planiranje**
* Tematski prozori i veza sa IPA II sektorima –koherentnost sektorskih strategija, trenutne aktivnosti na provedbi ključnih reformi
* Identifikacija problema u vezi s tematskim prioritetima
* Formuliranje općih i specifičnih ciljeva za odabrani tematski prioritet
* Formuliranje indikatora za mjerenje postignuća cilja.
 |
| Trajanje obuke izraženo brojem akademskih sati | * Klasična obuka u učionici: 16 akademskih sati, to jest 2 dana po 8 akademskih sati
* Webinar: 9 akademskih sati, to jest dva dana po 4,5 akademskih sati
 |
| Opis obuke |  Instrument pretpristupne pomoći 2021. – 2027. (IPA III) predviđa sposobnost države korisnice pomoći EU da sama pripremi “strateški odgovor”, tj. planski dokument koji bi u skladu s relevantnim EU regulativama, Strategijom za Zapadni Balkan te drugim strateškim dokumentima, identificirao razvojne prioritete države korisnice u okviru definiranih tematskih prozora. Novi instrument nastavlja s primjenom sektorskog pristupa, korištenjem postojećih IPA II struktura, ukoliko je to primjenjivo, te pretpostavlja postojanje cjelodržavnih sektorskih strategija. Stoga, potrebno je dalje unaprijeđivati i razvijati vezu između tematskih prioriteta, odgovarajućih strategija, proračunskih sredstava, tražene EU pomoći i ostvarenih rezultata. Identificiranje prioriteta u kontekstu programiranja EU je potrebno vezati uz ključne prioritete koji su definirani Strategijom za Zapadni Balkan i razvojne prioritete neke zemlje. Strateško planiranje se sastoji iz niza koherentnih aktivnosti i postupaka kojima je cilj postizanje svrhovitosti i maksimalnih učinaka ulaganja i utroška sredstava. Programiranje pomoći je složeni proces identificiranja prioriteta unutar definiranog područja (tematskog prozora), odabira vrste aktivnosti, procedura i vremenskih rokova u postupku pripreme i selekcije projekata čija realizacija treba doprinijeti ostvarivanju ciljeva.Proces programiranja IPA III sredstava je posebno usmjeren na ostvarivanje potrebnih rezultata, u vezi s procesom pristupanja zemlje korisnice EU. |
| Ciljevi obuke | * Upoznati polaznike s procesom strateškog planiranja i alatima za strateško planiranje te pripreme planskih i programskih dokumenata za IPA III.
* Upoznati polaznike s načinom programiranja pomoći EU i procesom strateškog planiranja.
* Upoznati polaznike s hijerarhijom dokumenata u procesu planiranja i programiranja IPA III.
* Upoznati polaznike s vezom između planskih i programskih dokumenata pripremljenih u procesu planiranja i programiranja IPA III.
* Upoznati polaznike s vezom između međunarodnih strateških dokumenata, domaćih sektorskih strategija i dokumenata proizašlih iz procesa planiranja i programiranja prethodnog instrumenta – (IPA II).
 |
| Ciljna skupina polaznika | * Članovi tijela u sustavu koordinacije procesa europskih integracija i ostalih struktura uspostavljenih za potrebe procesa europskih integracija i državni službenici koji obavljaju poslove:
* strateškog planiranja, programiranja, monitoringa i evaluacije pomoći EU.
* Znanstveni i stručni djelatnici, studenti dodiplomskih, poslijediplomskih i doktorskih studija u oblasti europskih integracija, novinari, predstavnici nevladinih organizacija, uposleni u javnim poduzećima i nezaposleni.
 |
| Ishodi učenja | * Polaznici obuke razumiju novine koje karakteriziraju IPA III te novi način planiranja i programiranja EU pomoći.
* Polaznici obuke razumiju i osposobljeni su da primjene koncept strateškog planiranja u sektoru u kojem rade.
* Polaznici obuke razumiju i u stanju su aktivno sudjelovati u procesu programiranja.
 |
| Metode izvedbe obuke | Obuka se može držati kao klasična obuka u učionici ili webinar.Teorijski dio (prezentacije) i praktični dio (vježbe i kvizovi).Praktični dio treba trajati 2-3 akademska sata (cca 30%) svakog dana obuke.Ukoliko se obuka drži u formi webinara, skraćenje njezinog trajanja treba biti provedeno na način da se osigura razmjerno pokrivanje cjelokupnog sadržaja (teorijski dio i vježbe).Praktični dio sadrži vježbe na teme: - analiza stanja u okviru tematskih prioriteta;  - formuliranje problema primjenom stabla problema; - formuliranje općih i specifičnih ciljeva za odabrani tematski okvir; - identificiranje akcija u okviru tematskih prioriteta; - formuliranje indikatora za mjerenje postignuća cilja.Obukom je predviđeno održavanje kviza provjere znanja na kraju svake cjeline, odnosno ukupno 3 kviza. |